בחופשת הקיץ סדר היום וזמני הארוחות משתנים, ההימצאות בבית ולא במסגרת גורמת להורים לפקוח עין על האוכל שהילדים אוכלים ועל הפעילות השונה שהם מבצעים. בעוד כמה ימים יחזרו כל הילדים לבתי הספר הגנים והמסגרות השונות. עבור הורים רבים, החזרה לספסל הלימודים משמעותה אי סדר בתזונה של הילדים ונשנושים מזיקים ובלתי פוסקים. כמו כן, בגלל שעות הלימוד הארוכות ילדים יכולים לוותר על פעילות גופנית אחר הצהריים, אם כך כיצד נוכל לוודא שתלמידי בית הספר יהיו פעילים וישמרו גם על תזונה נכונה?
הקפידו לצייד את הילדים בחטיפים בריאים: בשל הפעילות המוגברת של המוח בזמן הלימודים והאנרגיה שהם מוציאים בפעילות גופנית, בדרך כלל הילדים יחושו רעבים עוד לפני ארוחת הצהריים. על כן הם עשויים לאכול חטיפים שאינם בריאים ומזינים כלל. כדי להימנע ממצב זה ולשמור על רמות האנרגיה כדאי מראש לצייד אותם בנשנושים בריאים שיהיו בהישג יד. ישנן הרבה אפשרויות היום לחטיפים בריאים יותר המכילים כמות נמוכה של סוכר מוסף וחלבון. לדוגמה: פירות וירקות חתוכים, גביעי יוגורט, גרנולה ביתית, כדורי תמרים, חטיפי חלבון המכילים אגוזים, זרעים ומעט סוכר מוסף.
הקפידו לשמור על בטיחות המזון: החיידקים במזון מתרבים במהירות בטמפרטורת החדר – ואפילו מהר יותר בטמפרטורה של 30 מעלות צלסיוס ומעלה. שמירה על מזון קר מדכא את התרבות החיידקים ובישול משמיד אותם, לכן הכלל הבסיסי ביותר הוא לשמור על מזון חם כשהוא חם, ועל מזון קר כשהוא קר.
ספורט קבוצתי ופעילויות אינדיבידואליות: ילדים בגילים 12-6 שנים הופכים מודעים יותר לתחומי העניין האינדיבידואליים שלהם. לכן יש לעודד אותם לעסוק בענפי ספורט המותאמים לגילם, אישיותם ויכולותיהם. חשוב מאוד לכוון אותם לפעילויות שיאפשרו להם להצליח, ובמקביל לפתח את ההערכה העצמית והיכולות המנטליות שלהם. כדורסל, כדורגל או כדורעף הן אפשרויות נהדרות לילדים שאוהבים ספורט תחרותי וקבוצתי. עבור ילדים מופנמים יותר, או ילדים שפשוט אוהבים להתאמן לבד נסו ריקוד, ריצה או אתלטיקה.
הכתבה נערכה בשיתוף סוזן בוורמן מנהלת הדרכת התזונה של הרבלייף.